
                 14.01.2015. a nr…..

Projekteerimistingimuste kinnitamine
(Võidu pr 17 hoone majutus- ja toitlustusteenust osutava 

ettevõtte hooneks rekonstrueerimine)
	1. ASJAOLUD JA MENETLUSE KÄIK




22.12.2014. a taotles OSAÜHING SHINOK, registrikood 11088541, asukoht P. Kerese tn 6-28, Narva, mille esindajana tegutseb juhatuse liige Eduard Lennuk, Narva Linnavalitsuse Arhitektuuri- ja Linnaplaneerimise Ametilt projekteerimistingimusi Võidu pr 17 hoone majutus- ja toitlustusteenust osutava ettevõtte hooneks rekonstrueerimiseks. 
	2. ÕIGUSLIKUD ALUSED



2.1
Ehitusseaduse §19 lõike 1 punkti 2 kohaselt ehitise püstitamiseks ja laiendamiseks koostatava ehitusprojekti aluseks on detailplaneeringu koostamise kohustuse puudumise korral projekteerimistingimused.

2.2
Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused.

2.3
Teeseaduse §19 lõike 5 kohaselt kohalike teede projekteerimise tingimused väljastab valla- või linnavalitsus.
2.4
Narva linna ehitusmääruse § 3 lõike 3 kohaselt Linnavalitsus annab Linnavalitsuse poolt määratud Narva linna Ametiasutuse ettepanekul seaduses sätestatud juhtudel loa detailplaneeringut koostamata hoone ehitusprojekti koostamiseks.
2.5    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.
	3. OTSUS




Kinnitada projekteerimistingimused Võidu pr 17 hoone majutus- ja toitlustusteenust osutava ettevõtte hooneks rekonstrueerimiseks järgnevalt:
	3.1 ÜLDANDMED



	3.1.1  Ehitisregistri andmed: ühiselamu, ehitisregistri kood 118000241, 5 korrust.
3.1.2  Kinnistusraamatu andmed: 
3.1.2.1 Võidu prospekt 17, katastriüksuse tunnus 51101:005:0039, elamumaa.
3.1.2.2 Võidu prospekt J1, katastriüksuse tunnus 51101:005:0061, transpordimaa.

	3.1.3  Projekteerimistingimuste koostamise aluseks on projekteerimistingimuste 
          22.12.2014. a taotlus nr 12958/1-14, Ehitusseadus, Teeseadus, Narva linna üldplaneering,
          Narva linna ehitusmäärus, Eestis kehtivad normatiivid, EPN, Eesti Standardid.  

	3.2 PROJEKTEERIMISE EESMÄRK




Projekti koostamise eesmärgiks on Võidu pr 17 hoone majutus- ja toitlustusteenust osutava ettevõtte hooneks rekonstrueerimine.
	3.3 ÜLDNÕUDED




3.3.1    Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:

-  Majandus- ja kommunikatsiooniministri (edaspidi: MKM) 17.09.2010. a määrus nr 67 „Nõuded ehitusprojektile“;

-  MKM 23.05.2012. a määrus nr 43 „Nõuded majutusettevõttele”;
-  MKM 28.11.2002. a määrus nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes” (edaspidi: Määrus 14);

-  Eesti Standard EVS 811:2012 „Hoone ehitusprojekt”;
-  Eesti Standard EVS 843:2003 „Linnatänavad”;

-  Narva linna ehitusmäärus jne.
3.3.2 Seletuskiri esitada vastavalt Eesti Standardile EVS 865-1:2013 „Ehitusprojekti kirjeldus. Osa 1: Eelprojekti seletuskiri” (märkus: vastavalt MKM 17.09.2010. a määruse nr 67 „Nõuded ehitusprojektile” §-le 16 ehitusprojektile antakse hinnang olenemata esitatud ehitusprojekti staadiumist, lähtudes eelprojekti mahust).

3.3.3 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.4 Projekt peab olema heaks kiidetud kõigil ehitusseadusega ettenähtud juhtudel.
3.3.5 Projekti koosseisus esitada originaalkooskõlastused ja spetsialistide originaalallkirjad. Digitaalallkirja kasutamisel esitada allkirjastatud digikonteiner CD-plaadil. Lisada iga allkirja kohale kaldkriipsude vahele sõnad /allkirjastatud digitaalselt/. Projekti lisana esitada ka digitaalallkirja kinnitusleht. Kui kooskõlastused on esitatud CD-plaadil, siis esitada sellest informatsioon projekti sisukorras ja kooskõlastuste koondtabelis. 

3.3.6 Esitada projekti nimetus vastavalt projekteerimistingimuste nimetusele.
3.3.7 Enne projekteerimise algust tuleb läbi viia tehniline ekspertiis hoone tarindite ümberehitamise või demonteerimise ning kandetarindite väljaehitamise võimaluste määratlemiseks. Eksperdi arvamusest peab olema üheselt mõistetav, kas tarindite ümberehitamine või demonteerimine ning kandetarindite väljaehitamine on lubatav või mitte. Kas nõutakse avade tugevdamist või mitte? Ekspertiisi tekstiosast ja joonistest peab olema üheselt mõistetav, kus asuvad kandvad ja mittekandvad tarindid. Tehnilises ekspertiisis määrata ümberehitatavate või demonteeritavate tarindite tüübid (nt kandvad, mittekandvad, materjal, tarindi paksus) ning lubatavate avade mõõtmed. Määratleda tarindite ümberehitamise või demonteerimise ning kandetarindite väljaehitamise võimalused koos detailse ehitustehnoloogia väljatöötamisega. Anda kandevõime taastamise detaillahendus. Ekspertiisis esitada lihtsustatud joonis/skeem „Demonteerimisplaan”. Plaanil näidata eraldi tingmärkidega kandvad ja mittekandvad tarindid.

3.3.8 Enne projekteerimise algust tuleb läbi viia hoone seisundi tehniline ekspertiis. Otsus lisada projekti kausta. Soovitused ja järeldused võtta arvesse projekteerimisel. 

3.3.9 Nõuded tehnilistele ekspertiisidele: vastavalt MKM 20.02.2012. a määrusele nr 15 „Ehitise ekspertiisi tegemise kord”.

3.3.10 Esitada ehitusprojekti sõltumatu ekspertiis. Nõuded ehitusprojekti ekspertiisile: vastavalt MKM 20.02.2012. a määrusele nr 16 „Ehitusprojekti ekspertiisi tegemise kord”.
3.3.11 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee või ortofotot Maa-ameti kardiserverist.
3.3.12 Asendiplaan esitada krundi tõese geodeetilise mõõdistuse alusel. Asendiplaanil esitada tabel: „Ehitiste eksplikatsioon” ning kinnistu tehnilised näitajad. Asendiplaanil näidata projekteeritava ala piirid, hoone asukoht ja mõõtmed, kaugused lähimate piiride ja ehitisteni, sisse- ja väljasõit krundilt, parkimiskohad, välisvõrgud, äärekivid jne. Määratleda pinnakatted.
3.3.13 Asendiplaani koostamise aluskaardiks võtta aktualiseeritud (olemasolevat situatsiooni tõeselt kajastav, sh tehnovõrgud) digitaalselt mõõdistatud geodeetiline alusplaan täpsusastmega M 1:500, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ametis. Narva Linnavalitsuse Arhitektuuri- ja Linnaplaneerimise Ameti geodeesia ja kaartide laadimise spetsialisti poolt kooskõlastatud geodeetiline krundi alusplaan (nimelt alusplaan koos spetsialisti pitsatiga) paberkandjal esitada ehitusprojekti lisana. 

3.3.14 Värvivaated esitada mõõtkavas 1:100. Vaadetel näidata välisviimistluse ja värvilahenduse pass, viited koos välisviimistluse passi numbritega jne. Välisviimistluse ja värvilahenduse passis esitada välisviimistluse materjalide nimetused ja värvikoodid, värvikataloogi nimetus jne. Metallosade värvitoonid esitada RAL kataloogi järgi.
3.3.15 Hoone ehitusprojekti lisadena esitada inventeerimisjoonised, millised kajastavad projekteerimiseelseid seaduslikul alusel rajatud konstruktsioone, kooskõlastuste koondtabel, Narva Linnavalitsuse korraldus projekteerimistingimuste kinnitamise kohta.

3.3.16 Hoone tehnilised näitajad esitada vastavalt Majandus- ja taristuministri 01.10.2014. a määrusele nr 84 „Ehitise tehniliste andmete loetelu ja pindade arvestamise alused“. Näitajad esitada seletuskirja lisana.

3.3.17 Hoone kasutamise otstarbed esitada vastavalt MKM 04.12.2012. a määrusele nr 78 „Ehitise kasutamise otstarvete loetelu”. 

3.3.18 Projekti koosseisus esitada lisaks avade täitmise plaan, avatäidete spetsifikatsioon, uute ja rekonstrueeritavate vahelagede ja seinte spetsifikatsioon koos nende lõigetega, siseruumide eksplikatsioon, evakuatsiooniskeem, hoone püstlõiked. Korruse plaanil näidata ka santehniliste seadmete asukohad, ventilatsioonilõõrid ning mõõtketid: välis- ja siseavade laiused, seinte paksused, vahekaugused seinte vahel jne.
3.3.19 Insener-tehnilised osad esitada Eesti Standartidega ettenähtud mahus.

3.3.20 Projekteerijal võtta tehnovõrkude kaitsevööndite valdajatelt ja maaomanikelt nõusolek ehitustööde läbiviimiseks (kanda asendiplaanile). 

3.3.21 Joonistel esitada projekteeritava ala piirid.

3.3.22 Ehitusprojekt kooskõlastada Ida-Eesti Päästekeskuse, Võidu pr 17 kinnistu omaniku ning Narva Linnavalitsuse Arhitektuuri- ja Linnaplaneerimise Ameti peaarhitektiga. 

3.3.23 Esitada projektiosa, kus on toodud projekteeritud hoone vastavus energiatõhususe miinimumnõuetele (Ehitusseadus § 3 lõige 7).

3.3.24 Esitada ehitusplatsi eelplaan (Narva linna ehitusmäärus § 23). Plaanil näidata: masinate ja seadmete paiknemiskohad, ehitusmaterjalide ja jäätmete ladustamiskohad, ajutised piirded, transpordi liikumisskeem jne.

3.3.25 Esitada Narva Linnavalitsuse Arhitektuuri- ja Linnaplaneerimise Ametile eskiis heakskiidu saamiseks. Eskiis koostada kooskõlas Eesti Standardiga EVS 811:2012 „Hoone ehitusprojekt”. Eskiisis esitada ka käesoleva korralduse punktidega 3.3.12- 3.3.17, 3.4.9, 3.4.10, 3.4.15 ettenähtud dokumentide kogum ja andmed, samuti hoone korruste plaanid ja püstlõiked. Esitada vähemalt 2 hoone fassaadide välisviimistluse ja värvilahenduse varianti parima tulemuse saavutamiseks. 

3.3.26 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt (selle osad) paberkandjal vähemalt kahes identselt komplekteeritud eksemplaris köidetuna formaadis A4. Üks projekti eksemplar jääb Narva Linnavalitsuse Arhitektuuri- ja Linnaplaneerimise Ametile arhiveerimiseks.

	3.4  ARHITEKTUURSED JA LINNAEHITUSLIKUD TINGIMUSED


3.4.1 Projekteerida Võidu pr 17 hoone majutus- ja toitlustusteenust osutava ettevõtte hooneks rekonstrueerimine. 

3.4.2 Katuse tüüp: olemasolev. 
3.4.3 Näha ette lifti ehitamine: siseruumide arvelt või juurdeehitusena. 

3.4.4 Vajadusel hoone maapealse osa kubatuuri laiendamine: mitte ületada 33% olemasolevast Võidu pr 17 hoone maapealsest kubatuurist (vt. Planeerimisseaduse § 3 lõike 2 punkt 2). Asendiplaanil viirutada erinevalt rekonstrueeritav hooneosa ja juurdeehitatav hooneosa. Esitada olemasoleva ja laiendatud hoone maapealse kubatuuri arvväärtus ning laiendamise %. 

3.4.5 Hoone arhitektuurne lahendus peab olema esinduslik, kõrgetasemeline, kaasaegne. Fassaadilahendused peavad olema esteetiliselt vaadeldavad kõikidel vaadetel. 

3.4.6 Lubatud välisseinte ja sokli välisviimistlus: krohv, dekoratiivsed fassaadiplaadid, klaas, keraamika. 

3.4.7 Hoone värvilahendus: kasutada piirkonda sobivaid lahendusi. 

3.4.8 Hoone tarindite soojustamine: vastavalt soojustehnilistele arvutustele. Esitada soojustatud piirdetarindite lõiked ja soojustatud välisseina (ümber aknaava) lõige, fassaadide soojustamise skeem, soojustehnilised arvutused koos valemitega (d-soojaisolatsiooni paksus võtta nagu X). Arvutuses esitada arvutuslik sisetemperatuur. Korruste plaanidel ja hoone püstlõikel näidata projekteeritava soojaisolatsioonimaterjali kiht. Esitada soojustusmaterjalide klassifikatsiooni tüübid vastavalt toodete kaartidele.

3.4.9 Tagada puuetega inimeste liikumisvõimalused vastavalt Määrusele 14. Seletuskirja punktis „Invanõuded” esitada detailne informatsioon invanõuete kohta (näiteks invatualettruumi sisustuse ja selle paigaldamiskõrgused põrandast ja nõutavad vabaruumide mõõtmed, panduse laius, kalle ja pealispinna materjal, käsipuude kõrgused ja profiilid, lävepakkude kõrgused, uste laiused, tulekoja sügavus, lifti näitajad, laskumise alad kõnniteelt jne).

3.4.10 Majutusettevõtte ruumid: lähtuda MKM 23.05.2012. a määrusest nr 43 „Nõuded majutusettevõttele”. Määratleda majutusettevõtte liik, lähtudes käesolevas määruses majutusettevõttele kehtestatud nõuetest.

3.4.11 Hoone tarindite ümberehitamiseks (sh avade ehitamiseks), tarindite demonteerimiseks ning kandetarindite väljaehitamiseks loa väljastamisest teeb Narva Linnavalitsus otsuse tehnilise ekspertiisi tulemuste alusel: vt. punkt 3.3.7.

3.4.12 Kõrgendatud niiskusega ruumide projekteerimise korral tagada pikaajaline kaitse niiskuse eest. Esitada antud ruumide püstlõiked ning vahelagede ja seinte lõiked. Esitada kaitsemeetmed kondensaatvee ja hallituste vastu. 
3.4.13 Näha sundventilatsioon ning selle elektrivarustus. 
3.4.14 Veekeskuse ja saunakompleksi projekteerimise korral:

3.4.14.1 Nõuded basseinile/ujulale: vastavalt Vabariigi Valitsuse 15.03.2007. a määrusele nr 80 „Tervisekaitsenõuded ujulatele, basseinidele ja veekeskustele”.
3.4.14.2 Nõuded saunaruumidele: vastavalt Sotsiaalministri 20.12.2000. a määrusele nr 86 „Tervisekaitsenõuded ilu- ja isikuteenuste osutamisele“. 
3.4.14.3  Esitada Terviseameti arvamus.

3.4.15 Parkimiskohad: lahendada Võidu pr 17 kinnistu piirides. Parkimiskohtade arv peab vastama Eesti Standardiga EVS 843:2003 “Linnatänavad” ettenähtud normatiividele, lähtudes hoonest tervikuna. Eskiisi seletuskirjas ja edaspidise projekteerimise etapiga koostatavas seletuskirjas esitada hoone kasuliku pinna spetsifikatsioon (kasutamise otstarbed, koodid ning kasulikud pinnad) ning parkimiskohtade arvutus, lähtudes Eesti Standardi EVS 843:2003 “Linnatänavad” punktist 10.2.2. Arvutuses esitada ehitise liigid, suletud brutopinnad, ehitise asukoht, parkimisnormatiivid (vt standardi tabel 10.1). Ehitise asukohaks võtta „Vahevöönd”. 

3.4.16 Parkimiskohtade mõõtmed ja läbisõiduteede laiused sõltuvalt parkimisnurgast: vastavalt Eesti Standardi EVS 843-2003 „Linnatänavad” tabelile 10.5.

3.4.17 Kinnistusiseste teede rekonstrueerimise ja parkimiskohtade rajamise korral:

3.4.17.1 Lubatud teekatted: teekattekivid, asfalt. Jalgteedel ka looduskivi (nt graniit) plaadid.
3.4.17.2 Kinnistusisesed teed peavad olema tasase pinnaga ning kõva kareda kattega, mis märgudes ei muutu libedaks.
3.4.17.3 Esitada kinnistusiseste teede konstruktiivsed ristprofiilid, vertikaalplaneerimise joonis ning põhilised pinnakatete tööde mahud.
3.4.17.4 Lahendada parkimisplatsilt ja teekattelt sademevee kogumine ning kanaliseerimine.
3.4.18 Avalikult kasutatava tee osalise rekonstrueerimise (nimelt „Võidu prospekt J1“ kinnistu poolsete sissesõitude väljaehitamise) korral:
3.4.18.1 Lubatud sissesõitude arv: 2 (peasissesõit: Võidu tn 17 krundi põhjaosas, lisasissesõit: Võidu tn 17 krundi idaosas).

3.4.18.2 Esitada tee-ehitusprojekt (Teeseadus § 19). Tee-ehitusprojekt peab olema koostatud projekteerimises pädeva vastutava spetsialisti poolt (Teeseadus § 251). Tee-ehitusprojekt peab vastama Teede- ja sideministri 28.09.1999. a määrusele nr 54 „Teeprojekti suhtes esitatavad nõuded”.
3.4.18.3 Lubatud teekate: asfalt.
3.4.18.4 Kõnnitee lahendus esitada sobiv lapsevankritega jalakäijatele ning ratastooli kasutajatele. Näha ette kõnniteelt laskumise alad. Näidata madalamate äärekivide asukohad. Esitada madalamate äärekivide kõrgus.
3.4.18.5 Asendiplaanil näidata eraldi joonega väljaspool krunti asuv ala, mis projekteeritakse kokkuleppe alusel Narva Linnavalitsusega. Esitada lisatingmärk, näiteks kriipskakspunktjoon, koos selgitusega: „Väljaspool krunti asuv ala, mis projekteeritakse kokkuleppe alusel Narva Linnavalitsusega”.
3.4.18.6 Esitada garantiikiri või kokkulepe Narva Linnavalitsusega avalikult kasutatavate teede osalise rekonstrueerimise projekteerimise, finantseerimise, ehitamise kohta.
3.4.19 Välisvõrkude paigaldamise korral:

3.4.19.1 Esitada vastavad ehitusprojektid. Välisvõrkude ehitusprojektid peavad vastama Eesti Standardile EVS 907:2010 „Rajatise ehitusprojekt” ning MKM 17.09.2010. a määrusele nr 67 „Nõuded ehitusprojektile”.
3.4.19.2 Taotleda eelnevalt tehnilised tingimused tehnovõrkude valdajatelt. Projekti lisadena esitada tehnovõrkude valdajate poolt väljastatud kehtivad tehnilised tingimused.
3.4.19.3 Asendiplaanil või tehnovõrkude koondplaanil esitada lisaks tabel „Projekteeritavate välisvõrkude eksplikatsioon” (nimetus, ehitisealune pind, pikkus, läbimõõt).
3.4.19.4 Välisvõrkude asendiplaanilised tingmärgid: vastavalt Eesti Standardi EVS 907:2010 „Rajatise ehitusprojekt” lisale C. Kasutada tingmärke koos tähtedega (näiteks ―x1―).
3.4.19.5 Näha ette ehitustööde käigus rikutud katete taastamine. Esitada plaan „Välisvõrkude paigaldamistööde käigus rikutud katete taastamine”.  Plaanil näidata rikutud katete taastamise vööndid, eristades neid viirutusega. Esitada taastatavate katete ristlõiked.
3.4.19.6 Avalikult kasutatavat teed läbivate välisvõrkude paigaldamise korral esitada projekteerimises pädeva vastutava spetsialisti poolt koostatud ehituseaegne liikluskorralduse skeem.
3.4.20 Eratee (nimelt Võidu prospekt 15) kasutamise korral teostada maakasutuse vormistamine. Esitada maakasutamise õigust tõendav dokument.
3.4.21 Puude likvideerimise korral määrata likvideeritavate puittaimede liikide loetelu. Näha ette asendusistutus.
3.4.22 Muud nõuded: vastavalt Narva linna üldplaneeringu nõuetele, ekspertiisiotsustele ning Eesti Vabariigis kehtivate määruste, standardite ja projekteerimisnormidega ettenähtud nõuetele. 

	4.  RAKENDUSSÄTTED




4.1    Käesolevad projekteerimistingimused on kehtivad kuni 13.01.2017. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

